Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 544

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakdolgozat elkészítéséből, valamint záróvizsga letételéből tevődik össze. 5.1. Kötelező szigorlati tárgyak A külön jogszabályban foglaltakra is tekintettel a zeneelmélet-zenetörténet, a tánctörténet-táncesztétika, a kinetográfia (táncjelírás), valamint a választott specializációnak megfelelő tánctanítás módszertana. 5.2. A szakdolgozat Önálló munkán alapuló, szakmódszertani vagy szakelméleti tárgykörben készített írásbeli dolgozat, amely a hallgató alapos tárgyi ismereteit bizonyítja. 5.3. A záróvizsga 5.3.1. A záróvizsgára bocsátás feltételei A tantervben előírt követelmények, különösen — a külön jogszabályban foglalt követelmények, azonkívül — a négy szigorlat, — a szakdolgozat. 5.3.2. A záróvizsga részei A külön jogszabályban foglaltakra is tekintettel — szóbeli vizsga a választott specializáció elméleti és módszertani tárgyköreiből, — a szakdolgozat megvédése, — vizsgatanítás. 5.3.3. A záróvizsga eredménye A szóbeli vizsgákon, a vizsgatanításon elért, valamint a szakdolgozatra és a védésére kapott érdemjegyek számtani közepe. A Kormány tagjainak rendeletei Az igazságügy-miniszter 8/1998. (V. 23.) IM rendelete a cégbejegyzési eljárás és a cégnyilvántartás egyes kérdéseiről A cégnyilvántartásról, a cégnyilvánosságról és a bírósági

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes